ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

П И Т А Н Е

ОТ ГРУПАТА ОБЩИНСКИ СЪВЕТНИЦИ

„ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

**ОТНОСНО: Изградена зарядна станция за ЕПС**

**УВАЖАЕМИ ГОСПОДИН МИЛКОВ,**

Предходният месец на ул. „Църковна Независимост“ в зоната до съдебна палата, бе изградена зарядна станция за електрически превозни средства (ЕПС). Очертано и обозначено със знаци е и място за паркиране. В тази връзка моля за отговор на следните въпроси:

1. По каква процедура е осъществен монтажа и въвеждането в експлоатация на зарядната станция? С кое решение на Общински съвет Русе е дадено съгласие за разполагане на съоръжението върху тротоара и обособяване на място за паркиране на зареждащи ЕПС в зона за платено паркиране?
2. След като, както твърдите в серия Ваши отговори, улицата е реконструирана по ЕПРР и се намира в период на устойчивост, как е реализирана промяната в проектите?
3. Какви приходи за община Русе ще генерира въпросното съоръжение и как това кореспондира с твърденията Ви, че в периода на устойчивост не следва да бъдат генерирани приходи?
4. Моля да ми бъде предоставено копие на проекта, по който е изградена зарядната станция за ЕПС, както и част „Организация на движението“ от него, по която са обособени мястото за паркиране, пътната маркировка и обозначаването с пътни знаци.

Желая да получа писмен отговор на сесията, която ще се проведе на 17 декември 2024г.

С уважение:

Галичка Николова

ПК Граждани за общината